b"\n_START_ARTICLE_\nAlfonso Salmer\xc3\xb3n\n_START_SECTION_\nBiografia\n_START_PARAGRAPH_\nAlfonso estudi\xc3\xa0 literatura i filosofia a Alcal\xc3\xa1 de Henares i filosofia i teologia a La Sorbona de Par\xc3\xads. A trav\xc3\xa9s de Diego La\xc3\xadnez prengu\xc3\xa9 contacte amb Sant Ignasi de Loiola i juntament amb La\xc3\xadnez, Pierre Favre, Simon Rodrigues, Nicolau de Bobadilla i Francesc Xavier fou un dels sis primers companys d'Ignasi de Loiola en la fundaci\xc3\xb3 de la Companyia de Jes\xc3\xbas._NEWLINE_Despr\xc3\xa9s de formular vots el 1534, durant la Quaresma del 1540, els set companys, a qui se'ls havien unit els francesos Claudi Jayo, Joan Coduri i Pascasi Bro\xc3\xabt, anaren a Roma, on el Papa els conced\xc3\xad dispensa per rebre les sagrades ordres quant arribessin a l'edat can\xc3\xb2nica._NEWLINE_Salmer\xc3\xb3n es dedic\xc3\xa0 a la ciutat de Siena als pobres i als nens. El 22 d'abril del 1541 pronunci\xc3\xa0 els seus vots com a membre de la Companyia de Jes\xc3\xbas. La tardor d'aquell any, el papa Pau III envi\xc3\xa0 Salmer\xc3\xb3n i Bro\xc3\xabt com a nuncis apost\xc3\xb2lics a Irlanda._NEWLINE_Salmer\xc3\xb3n i Bro\xc3\xabt participaren a Bolonya al concili de 1547. El 1549 es doctor\xc3\xa0 a la Universitat de Bolonya, essent convidat per Guillem IV de Baviera a dictar c\xc3\xa0tedra a Ingolstadt. El 1550, en morir el duc, torn\xc3\xa0 a Verona._NEWLINE_El 1551 fou enviat a N\xc3\xa0pols per inaugurar-hi el primer col\xc2\xb7legi de la Companyia. Poc despr\xc3\xa9s fou enviat al Concili de Trent com a te\xc3\xb2leg de Juli III."